Upptök eldsvoða sem varð í kjallaraíbúð við Mávahlíð í Reykjavík aðfaranótt 23. október eru talin mega rekja til þess að eldur hafi komið upp í olíu í potti og að eigandi íbúðarinnar hafi reynt að hlaupa með hann út , en potturinn dottið í gólfið . mbl.is / Eggert Upptök eldsvoða sem varð í kjallaraíbúð við Mávahlíð í Reykjavík aðfaranótt 23. október eru talin mega rekja til þess að eldur hafi komið upp í olíu í potti og að eigandi íbúðarinnar hafi reynt að hlaupa með hann út , en potturinn dottið í gólfið . Ungt par brenndist afar illa í brunanum og hafa þau farið í fjölda aðgerða , bæði hér á landi og í Svíþjóð , þar sem konan dvelur enn . Fjallað var um málið kvöldfréttum RÚV . Í frétt RÚV er haft eftir lögreglu að talið sé að eigandi íbúðarinnar hafi verið að steikja sér mat í olíu , kviknað hafi í olíunni og maðurinn brugðist við með því að reyna að hlaupa með pottinn út . Það hafi þó ekki gengið betur en svo að hann hafi misst pottinn í gólfið , þannig að brennandi olía fór út um allt og eldhaf breiðst út . Eldsvoðinn er enn til rannsóknar . Eigandi íbúðarinnar komst út af sjálfsdáðum , en hið sama gilti ekki um þau Sólrúnu Öldu Waldorff og Rahmon Anvaron , sem lágu sofandi í herbergi sem Rahmon leigði í íbúðinni . Þau voru bæði í lífshættu eftir brunann , en slökkviliði tókst að ná þeim út úr glugga . Parið er nú komið úr lífshættu , en fram kom í frétt RÚV að 35% líkama Sólrúnar væri með annars eða þriðja stigs bruna og um 50% af líkama Rahmons . Bæði munu þau þurfa að fara í fjölda aðgerða til viðbótar vegna áverkanna og sagði móðir Sólrúnar við RÚV að fjölskyldan væri undir það búin að að verja jólunum í Linköping í Svíþjóð , þar sem Sólrún hefur verið á spítala frá 25. október . Mikilvægt að koma sér út og hringja eftir hjálp Jón Viðar Matthíasson slökkviliðsstjóri á höfuðborgarsvæðinu mætti í beina útsendingu í kvöldfréttir og sagði að meginreglan væri að nota eldvarnarteppi til þess að eiga við eld sem upp komi í olíu í pottum . Þá mætti mögulega setja lok yfir pottinn , þó viss áhætta gæti fylgt því . Ef eldvarnarteppi sé ekki við hendina ætti fólk að koma sér frá aðstæðunum , „ vera ekki að glíma við svona hluti , loka hurðum ef hægt er að loka koma sér út og hringja “ eftir hjálp .